Յոնաս Գահր Ստյորե

**Յոնաս Գահր Ստյորե** (, ), նորվեգացի քաղաքական և պետական գործիչ, Նորվեգական բանվորական կուսակցության առաջնորդը 2014 թվականից, Նորվեգիայի գործող վարչապետ 2021 թվականի հոկտեմբերի 14-ից։

Յոնաս Գահր Ստյորեը նախկինում եղել է Նորվեգիայի արտաքին գործերի նախարար (2005-2012), Նորվեգիայի առողջապահության և սոցիալական ապահովության նախարար (2012-2013), 2009 թվականից Սթորթինգի (Նորվեգիայի խորհրդարանի) պատգամավոր։

## Կենսագրություն
Յոնաս Գահր Ստյորեն ծնվել է 1960 թվականի օգոստոսի 25-ին Օսլոյում, հարուստի ընտանիքոիմ, ապրել են քաղաքի արևմտյան մասում։ Հայրը (1925—2017) եղել է նավահանգստային գործակալ, պապը՝ երկաթե վառարանների և ջեռուցման համակարգերի արտադրության ղեկավար։

Յոնաս Գահր Ստյորեն 1979-1980 թվականներին սովորել է Բերգենի Նորվեգական ռազմածովային ակադեմիայում, 1980-1981 թվականներին ծառայել է Նորվեգիայի ռազմածովային ուժերում, ստացել է ֆենդրիկի (ռազմածովային ուժերի կրտսեր լեյտենանտ) կոչում, 1981-1985 թվականներին Փարիզի Քաղաքական հետազոտությունների ինստիտուտում սովորել է քաղաքագիտություն։

Որպես երիտասարդ դասախոս 1986 թվականին հրավիրվել է Հարվարդի համալսարանի իրավաբանական ֆակուլտետ։ Հայրենիք վերադառնալուց հետո՝ 1986-1989 թվականներին, եղել է Նորվեգիայի բիզնես կառավարման մասնավոր դպրոցի (այժմ՝ Նորվեգիայի կառավարման դպրոց) գիտաշխատող։

1989-1995 թվականներին եղել է Նորվեգիայի վարչապետ Գրու Հարլեմ Բրունթլանի աշխատակազմի հատուկ խորհրդատու։ 1995-1998 թվականներին եղել է վարչապետներ Թուրբյորթ Յագլանդի և Հելյ Մագնե Բունևիկի կառավարությունների միջազգային բաժնի ղեկավարը, 1998-2000 թվականներին՝  Առողջապահության համաշխարհային կազմակերպության գործադիր տնօրեն Գրու Հարլեմ Բրունթլանի աշխատակազմի ղեկավար։  2002-2003 թվականներին Յոնաս Գահր Ստյորեն զբաղեցրել է «Econ Analyze AS» (այժմ՝ «Pöyry») խորհրդատվական ընկերության վարչության նախագահի պաշտոնը, 2003 թվականի օգոստոսից մինչև 2005 թվականի աշուն եղել է Նորվեգական Կարմիր խաչի գլխավոր քարտուղար։

2005 թվականի խորհրդարանական ընտրություններից հետո մինչև 2012 թվականը զբաղեցրել է Արտաքին գործերի նախարարի պաշտոնը։

2008 թվականին եղել է Կաբուլում գտնվող հյուրանոցում, որտեղ տեղի ունեցել ահաբեկչական հարձակում։ 2009 թվականի խորհրդարանական ընտրությունների արդյունքներով ընտրվել է Ստորթինգի պատգամավոր։ 2009-2013 թվականներին խորհրդարանում նրան փոխարինել է Թրուլս Վիկհոլմը։ 2012 թվականի սեպտեմբերի 21-ին կառավարությունում փոփոխությունների արդյունքում Յոնաս Գահր Ստյորեն նշանակվել է Նորվեգիայի առողջապահության և սոցիալական ապահովության նախարար։ Պադգամավոր է  վերընտրվել է 2013, 2017 և 2021 թվականներին։ 2021 թվականի հոկտեմբերի 14-ից Սթորթինգում նրան փոխարինել է է Ֆրուդե Յակոբսենը։

1995 թվականին անդամակցել է Նորվեգական բանվորական կուսակցությանը։ 2014 թվականի հունիսի 18-ին ՆԱՏՕ-ի գլխավոր քարտուղարի պաշտոնը զբաղեցրած Ենս Սթոլթենբերգի հրաժարականից հետո Յոնաս Գահր Ստյորեն զբաղեցրել է Նորվեգական բանվորական կուսակցության ղեկավար։

Յոնաս Գահր Ստյորեն խոսում է անգլերեն, ֆրանսերեն և գերմաներեն։

## Վարչապետ
ն ընտրություններում Նորվեգական բանվորական կուսակցության հաղթանակից հետո ստանձնել է Նորվեգիայի վարչապետի պաշտոնը՝ Կոնգսբերգում տեղի ունեցած ահաբեկչությունից մեկ օր անց։

## Անձնական կյանք
1988 թվականի ամուսնացած է Մարիտ Սլագսվոլդի հետ։ Ունի երեք երեխա։

Հանդիսանում է «Լիդս Յունայթեդ» անգլիական ֆուտբոլային ակումբի երկրպագու։

## Արտաքին հղումներ

## Ծանոթագրություններ

Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Նորվեգացի դիվանագետներ
Կատեգորիա:Նորվեգիայի արտաքին գործերի նախարարներ
Կատեգորիա:Նորվեգիայի նախարարներ
Կատեգորիա:Նորվեգիայի վարչապետներ
Կատեգորիա:Նորվեգիայի քաղաքական գործիչներ
Կատեգորիա:Պետության գործող ղեկավարներ